EELNÕU   

                                                    NARVA  LINNAVALITSUS

                                                       KORRALDUS

Narvas

Sotsiaalteenuste arendamiseks  määratud vahendite

kasutamine päevahoiuteenuse  (dementsed isikud) arendamisele

1. ASJAOLUD JA MENETLUSE KÄIK

Narva linna Sotsiaalhoolekandekeskus osutab sotsiaalteenuseid täiskasvanutd isikutele. 

Narva linnas ei ole päevahoiuteenust dementsetele isikutele, mida on  Sotsiaalhoolekandekeskuses võimalik arendada.

See teenus on ette nähtud neile perekondadele, kellel ei ole võimalik osutada päevast järelevalvet ja hooldust mälukaotuse all kannatavale  pereliikmele. 

Narva linna Sotsiaalabiameti hoolekandeosakonna parktikast nähtub, et seda teenust vajab Narva linnas ligi 100 perekonda.  

Eespoolnimetatud teenuse korraldamiseks on vaja  Sotsiaalhoolekandekeskuses kohandada sanitaar-hügieenilised ruumid. Paljud dementsed isikud omavad  liikumishäireid ja neil on raskusi isikliku hügieeni toimingutel. Seoses sellega on päevahoiuteenuse korraldamiseks  vaja kohandada sanitaar-hügieenilised  ruumid tehniliste abivahenditega., mille abil tagatakse neile isikutele vastavad tingimused hügieenitoimingute teostamisel kas iseseisvalt või hooldaja abiga. Selleks on vaja muretseda ja paigaldada nimetatud ruumides  tehnilised abivahendid (vann uksega, ülestõstetavad WC poti käetoed, käepide seinale, teleskoopkaldtee, dušikabiin, jm). 

Ülalnimetatud teenus tagab kvalifitseeritud päevahoiu isikutele, kes kannatavad dementsuse all ja ühtlasi annab võimaluse sugulastele pöörduda tagasi tööturule või parandada oma toimetulekuvõimet ja tervist.

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Päevahoiuteenus on  perekonda toetav teenus, kus perekonnakoosseisus on dementsuse all kannatav isik. Seega võib päevahoiuteenuse arendamise kulusid lugeda sotsiaalteenuste arendamise kuludeks.

 2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  päevahoiuteenusele  (dementsete isikute päevahoiuteenuse arendamiseks) kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

